《水调歌头 郡守张白斋入觐僚属乞词为赠》
明代·周瑛

马首红尘暗，道路苦多岐。远追鸾凤俦侣，结驷入京圻。

袖有万言长疏，朝修夕改，墨汁尚淋漓。仰面青天近，欲进翻自疑。

披云雾，睹日月，伏轩墀。皇情悦豫，赐问及鳏嫠。四海卧同一榻，万物视同一体，尧舜此襟期。

花外春衫薄，归骑莫迟迟。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。